4. ΒΑΣΙΛΙΚΟΝ ΔΙΑΤΑΓΜΑ της 28 Ιουν./27 Ιουλ.1946 (ΦΕΚ Α΄224) Περί καθορισμού Εδρών Φιλοσοφικής Σχολής Πανεπιστημίου Αθηνών. Έχοντες υπ’ όψιν την παρ.3 του άρθρ.4 της υπ’ αριθ.60/45 Σ. Πράξεως, ως αυτή ετροποποιήθη υπό των υπ’ αριθ. 67/45 και 72/45 Σ. Πράξεων, ως και τα από 15-10-1945, 20-10-45 και 24-10-45 πρακτικά της Φιλοσοφικής Σχολής του Παν/μίου Αθηνών, προτάσει του ημετέρου επί των Θρησκευμάτων και Εθνικής Παιδείας Υπουργού, μετά σύμφωνον γνώμην του Σ.Ε. διατυπωθείσαν δια της υπ’ αριθ.368/46 πράξεως αυτού, απεφασίσαμεν και διατάσσομεν. Ι.Καθορίζομεν τας έδρας της Φιλοσοφικής Σχολής του Παν/μίου Αθηνών ως κάτωθι: Α΄. Τακτικαί Έδραι  1)Α΄τακτική Έδρα της Αρχαίας Ελληνικής Φιλολογίας, περιλαμβάνουσα «ερμηνείαν κειμένων Αρχαίων Ελλήνων Συγγραφέων, κριτικήν και ερμηνευτικήν Εγκυκλοπαίδειαν της Φιλολογίας και Ιστορίας των φιλολογικών σπουδών, Ασκήσεις περί το ελληνιστί γράφειν και φιλολογικώς ερευνάν». 2)Β΄ τακτική έδρα της Αρχαίας Ελληνικής Φιλολογίας, περιλαμβάνουσα «ερμηνείαν κειμένων Αρχαίων Ελλήνων Συγγραφέων, Μετρικήν, Αρχαίαν Ελληνικήν Γραμματολογίαν, Ασκήσεις περί το ελληνιστί γράφειν και φιλολογικώς έρευναν». 3)Γ΄ τακτική έδρα της Αρχαίας Ελληνικής Φιλολογίας, περιλαμβάνουσα «ερμηνείαν κειμένων Αρχαίων Ελλήνων Συγγραφέων, Παλαιογραφίαν, Παπυρολογίαν, Ασκήσεις περί το ελληνιστί γράφειν και φιλολογικώς έρευναν». 4)Τακτική έδρα της Λατινικής Φιλολογίας, περιλαμβάνουσα «ερμηνείαν κειμένων Λατίνων Συγγραφέων, Δημόσιος βίος των Ρωμαίων, Λατινικήν Γραμματολογίαν, Μετρικήν Λατινικής ποιήσεως, Ασκήσεις περί το λατινιστί γράφειν και φιλολογικώς ερευνάν». Το περιεχόμενον των ανωτέρω εδρών ετροποποιήθη ως άνω δια του Β.Δ.11 Μαρτ./2 Απρ.1955. 31.Β.ι.2-4 Φιλοσοφική Σχολή Παν/μίου Αθηνών 5)Βυζαντινής Φιλολογίας, περιλαμβάνουσα την Φιλολογίαν της Βυζαντινής περιόδου (Β.Δ.3/19 Αυγ.1948). 6)Μεσαιωνικής και Νεωτέρας Ελληνικής Φιλολογίας, περιλαμβάνουσα την ερμηνείαν κειμένων λογίων και δημοδεστέρων, γραμματολογίαν Βυζαντινήν και Νεοελληνικήν, φιλολογικάς σχέσεις ελληνικής αρχαιότητος προς τον Ελληνισμόν των μέσων αιώνων και των νεωτέρων χρόνων. 7)Γλωσσολογίας περιλαμβάνουσα γενικήν γλωσικήν, ιστορικήν γραμματικήν της Ελληνικής γλώσσης, εξέλιξιν από της Αρχαίας γλώσσης εις την νεωτέραν, επιδρασιν ρωμανικών και άλλων γλωσσών. 8)Αρχαίας Ιστορίας, περιλαμβάνουσα ιστορίαν της Αρχαίας Ελλάδος, ιστορίαν των Αρχαίων λαών της Ανατολής ιστορίαν Ρωμαϊκήν, έρευναν, γνώσιν, και χρήσιν των ιστορικών πηγών, ιδία εν χειρογράφοις, ιστορίαν του πολιτισμού των αρχαίων Ελλήνων και Ρωμαίων. (Β΄έδρα της Αρχαίας Ιστορίας, ομοίου περιεχομένου κατηργήθη δια του Β.Δ. 3/19 Ιουν.1949). 9)Ιστορίας του Βυζαντινού Κράτους. 10)Γενικής Ιστορίας των Μέσων και Νεωτέρων χρόνων, περιλαμβάνουσα την παγκόσμιον ιστορίαν, πολιτικήν και πολιτισμόν από της λήξεως του αρχαίου κόσμου μέχρι σήμερον. 11)Ιστορίας της Ελλάδος κατά τους νεωτέρους χρόνους. 12)Α΄Αρχαιολογίας, με περιεχόμενον: «α)Προϊστορική εποχή της Ελλάδος από της Λιθικής εποχής μέχρι τέλους των Μυκηναϊκών χρόνων ως και η μεταβατική περίοδος από τούτων μέχρι τέλους του 8ου αιώνος. β) Τέχνη των λαών της Ανατολικής Μεσογείου από της προϊστορικής εποχής μέχρι του εξελληνισμού του Ανατολικού κόσμου, και γ) Προϊστορική τέχνη της Βαλκανικής Χερσονήσου καθώς και της Κεντρικής και Νοτιοανατολικής Ευρώπης.» Το περιεχόμενον της άνω έδρας τροποποιηθέν δια του Β.Δ. της 3/30 Ιαν.1953 (ΦΕΚ Α΄18), ετροποποιήθη εκ νέου ως άνω δια του Π.Δ.17 της 10/23 Ιαν.1975(ΦΕΚ Α΄7). 13)Β΄ Αρχαιολογίας, περιλαμβάνουσα την Αρχαιολογίαν της Προϊστορικής περιόδου από της Νεολιθικής εποχής και κατόπιν, την Γεωμετρικήν, Αρχαϊκήν, Κλασσικήν, Ελληνιστικήν και Ρωμαϊκήν περίοδον και την Ελληνικήν και Λατινικήν Επιγραφικήν. (Β.Δ.17 Ιουλ./25 Αυγ.1954). 14)Βυζαντινής Αρχαιολογίας, περιλαμβάνουσα την Βυζαντινήν Τέχνην, την μεσαιωνικήν και Νεωτέραν τέχνην των λαών της Δύσεως. 15)Α΄Φιλοσοφίας εις ην προσαρτάται και το ψυχολογικόν εργαστήριον. 16)Β΄ Φιλοσοφίας. 17)Ιστορίας της Φιλοσοφίας, περιλαμβάνουσα φιλοσοφίαν των Ελλήνων, φιλοσοφίαν του Μέσου αιώνος και των νεωτέρων χρόνων. 18)Παιδαγωγικής, περιλαμβάνουσα Γενικήν Παιδαγωγικήν, Διδακτικήν, Σωματολογίαν και Ψυχολογίαν. Β΄.Έκτακτοι Αυτοτελείς έδραι 1)Λαογραφίας, περιλαμβάνουσα έρευναν α)του πνευματικού βίου του λαού (θρησκευτική ζωή, πίστις, λατρεία) β) Του υλικού βίου και της τέχνης του λαού (περιλαμβανομένου του χορού και της μουσικής ). γ) Του κοινωνικού βίου και της οργανώσεως του λαού, και δ) Της δημώδους φιλολογίας από λαογραφικής σκοπιάς. Η έρευνα γενετική και εξελικτική, νοείται ως αφορώσα εις τον σύγχρονον Ελληνισμόν εν συνεξετάσει του αρχαίου και βυζαντινού βίου εν τη ενότητι αυτών και παραξετάσει του δημώδους βίου των γειτονικών λαών. Το περιεχόμενον της υπ’ αριθ. 1 έδρας ωρίσθη ως άνω δια του Β.Δ. 458 της 15/25 Ιουλ. 1962 (ΦΕΚ Α΄111). 2)Αρχαίας Ελληνικής Φιλολογίας, περιλαμβάνουσα Ερμηνείαν κειμένων Αρχαίων Ελλήνων Συγγραφέων, αποβλέπουσαν ειδικώτερον εις την οικείωσιν των διδασκομένων προς την υφήν της Αρχαίας Ελληνικής και εις την εμπέδωσιν και προαγωγήν των γνώσεων των εκ της Γραμματικής και του Συντακτικού, Συστηματικήν διδασκαλίαν κεφαλαίων του Συντακτικού μετ’ εφαρμογών, Ασκήσεις περί το ελληνιστί γράφειν. Δια του Β.Δ.641 της 7/19 Οκτ.1972 (ΦΕΚ Α΄183) η ανωτέρω έδρα κατηργήθη ιδρυθείσης Γ΄τακτικής έδρας Αρχαίας Ελληνικής Φιλολογίας. Αι θέσεις βοηθητικού διδακτικού Προσωπικού της καταργηθείσης έδρας υπήχθησαν εις την ιδρυθείσαν Γ΄ τακτικήν έδραν Αρχαίας Ελλην. Φιλολογίας, δια του Π.Δ. 448 της 7/18 Ιουλ. 1975 (ΦΕΚ Α΄ 144). 3)Λατινικής Φιλολογίας, περιλαμβάνουσα  Ερμηνείαν κειμένων Λατίνων Συγγραφέων αποβλέπουσαν ειδικώτερον εις την οικείωσην των διδασκομένων προς την υφήν της Λατινικής Γλώσσης, ως και εις την εμπέδωσιν και προαγωγήν των γνώσεών των εκ της Γραμματικής και του Συντακτικού της Λατινικής Γλώσσης, Συστηματικήν διδασκαλίαν κεφαλαίων εκ της Λατινικής Συντάξεως εν παραλληλισμώ (Αντί της Σελ.215) Σελ.215(α) Φιλοσοφική Σχολή Παν/μίου Αθηνών 31.Β.ι.4 προς τα αντίστοιχα της Ελληνικής Συντάξεως, Ασκήσεις περί το λατινιστί γράφειν. Το περιεχόμενον των υπ’ αριθ. 2 και 3 εδρών ωρίσθη ως άνω δια του Β.Δ.11 Μαρτ./2 Απρ.1955. 4)Παιδαγωγικής (Β.Δ.703 της 25/31 Αυγ. 1966, ΦΕΚ Α΄167) με περιεχόμενον από ακαδημαϊκού έτους 1967-1968 το εξής: Γενική Παιδαγωγική, Διδακτική, Σωματολογία του παιδός, Ψυχολογία των ατομικών διαφορών των παίδων, Ιστορία της Παιδαγωγικής, Πειραματικαί ασκήσεις, Επαγγελματική Εκπαίδευσις και Ψυχολογία της Εργασίας. (Β.Δ.991 της 2/7 Δεκ.1966,ΦΕΚ Α΄270). 